30.07.2020.

**Tautas triatlonā Jēkabpils Mežaparkā sacenšas 29 komandas**

Trešdienas, 29. jūlija vakarā Jēkabpils Mežaparkā pulcējās prāvs sporta entuziastu un viņu atbalstītāju pulks, lai pozitīvā sacensību gaisotnē aizvadītu Tautas triatlona stafeti.

Jēkabpils sporta centra Tautas triatlonu organizē otro gadu pēc kārtas, un šogad dalībnieku skaits ir būtiski pieaudzis – no 17 komandām pagājušogad, līdz 29 komandām šogad. Sportisti startēja piecās vecuma grupās, kas tika noteiktas, saskaitot kopā visu attiecīgās komandas dalībnieku vecumus.

Vispirms Radžu ūdenskrātuves ūdeņos devās komandu peldētāji, lai pēc 100 metru peldējuma stafeti nodotu tālāk velobraucējiem. Tie devās 6,5 kilometru garā ceļā apkārt Radžu ūdenskrātuvei, bet pēc tam trasē devās komandu skrējēji, kuriem bija jāveic 2 km gara distance apkārt Mežaparkam.

Par sacensību absolūtajiem uzvarētājiem kļuva komanda “Iron Trio”, kurā startēja Dita Gavare, Aivars Bardovskis un Raimonds Spēks.

Uz goda pjedestāla kāpa šādas komandas:

SV 50+ grupā:

1. vieta – “Dodiet ceļu” (Kristaps Kalniņš, Atis Āre, Elza Bojāre);

2. vieta – “KMK” (Kitija Elksne, Kristiāns Lipskis, Mikus Nenišķis);

3. vieta – “Iron Trio Juniors” (Luīza Jakovļeva, Rolands Paļuga, Svens Spēks).

SV 80+ grupā:

1. vieta – “Iron Trio” (Dita Gavare, Aivars Bardovskis, Raimonds Spēks);

2. vieta – “Trīs kruasāni” (Emīlija Salaka, Aldis Salaka, Vladislavs Aļehnovičs);

3. vieta – “InRoJā” (Ineta Jerofejeva, Roms Žilinskis, Jānis Jerofejevs).

Tā kā šajā grupā bija vissīvākā konkurence – par uzvaru cīnījās 14 komandas – tad pie veicināšanas balvām tika arī ceturtās un piektās vietas ieguvēji:

4. vieta – “Ziemelis un Mitenieki” (Uģis Ziemelis, Aivis Mitenieks, Alise Gabriela Miteniece);

5. vieta – “Delveri” (Māris Znotiņš, Madara Znotiņa, Mārtiņš Dzenis).

SV110+ grupā:

1. vieta – “Jēkabpils roņi” (Ivars Timko, Igors Mihaļevs, Dana Sila);

2. vieta – “Katrīna un resnvēderi” (Kaspars Lipskis, Juris Upītis, Katrīna Lipska).

SV140+ grupā:

1. vieta – “SvIRa” (Ramiro Grandāns, Ivars Saldaks, Svetlana Podoba);

2. vieta – “SAVĒJIE” (Iveta Bērziņa, Alvis Indriksons, Aivars Bondars);

3. vieta – “Preiļu kraukļi” (Aivars Žugris, Leonīds Valdonis, Žanete Beča).

SV170+ grupā:

1. vieta – “Līvānu VK” (Jānis Važņevičs, Roberts Mālnieks, Gundega Jurāne);

2. vieta – “TRAKIE” (Aivars Jakāns, Vitauts Luberts, Alda Vulāne).

Ar visiem rezultātiem var iepazīties Jēkabpils sporta centra mājaslapā - <https://jekabpilssc.lv/sacensibas/rezultati>

Paldies visiem dalībniekiem par entuziasmu un pozitīvu attieksmi! Tiksimies jau pavisam drīz – 29. augustā, kad Mežaparkā risināsies Sporta svētki Jēkabpilī 2020. Svētku apmeklētāji varēs sacensties dažādos sporta veidos un disciplīnās gan komandās, gan individuāli. Bērnus priecēs lidojošo pūķu darbnīca, aizraujošas stafetes, piepūšamās atrakcijas un jautra putu ballīte. Savukārt #Jēkabpils350km izaicinājuma dalībnieki varēs saņemt savas godam nopelnītās jubilejas medaļas un nofotografēties uz īpaša uzvarētāju pjedestāla.

*Foto: Lāsma Irša*

Informāciju sagatavoja:

Lāsma Irša

Jēkabpils sporta centra

vecākā sabiedrisko attiecību speciāliste